Antonín Vimmer

Antonín Vimmer (známy aj ako Antonín Wimmer) (* 18. júl 1864, Novosedly – † 30. apríl 1941, Praha) bol český entomológ – dipterológ, odborný učiteľ, riaditeľ a inšpektor meštianských škôl, ktorý má význam hlavne ako prvý český dipterológ, ktorý systematicky skúmal rad dvojkrídlovcov (Diptera). Bol jedným zo zakladajúcich členov České společnosti entomologické v roku 1904 a významný entomológ európskeho formátu. V roku 1934 bol zvolený za čestného člena Čs. zoologické společnosti. Bol tiež členom Klubu přírodovědeckého v Prahe od roku 1897, kde bol tiež od roku 1929 jeho čestným členom. 

 Životopis 
Narodil sa v Novosedlach u Klatova vo vtedajšom Rakúsko-Uhorsku. Po skončení základnej školy študoval v Lounech a neskôr na Státní průmyslové škole a učitelském ústavu v Prahe, kde v roku 1884 zmaturoval s vyznamenaním.

Pôsobil ako učiteľ a riaditeľ obecných a meštianskych škôl v Prahe. V roku 1904 bol spoluzakladateľ a predseda České společnosti entomologické, čestný člen Čs. společnosti zoologické. Pracoval tiež ako predseda Zemské jednoty učitelstva měšťanských škol a predseda Čsl. obce učitelské. 

Počas svojho života sa zaoberal štúdiom dvojkrídleho hmyzu. Spoluzakladateľ českej dipterológie. Autor mnohých odborných, prírodopisných a pedagogicko-didaktických publikácií. Jeho zbierka hmyzu (Diptera) je uložená asi od roku 1912 v Narodním muzeu v Prahe.

Zomrel v Prahe 30.apríla 1941 počas II. svetovej vojny.

 Zdroje informácií o autorovi 
 Freund. L.: 1917, Ztschr. österr. Ent. –  Ver., Wien, 1: 27 – 29. 
 Obenberger, J.: 1934, Čas. Čs. spol. ent., 31: 97 – 98 (70. narodeniny).
 Anonym: 1936, Kulturní adresář ČSR, II. roč. Praha: 594.
 Obenberger, J.: 1941, Čas. Č. spol. ent., 38: 65.
 Sachtleben, H.: 1942, Arb. morph. tax. Ent. Berlin – Dahlem 9(1): 65. 
 Mařan, J.: 1945 – 1946, Vest. Čs. zool. spol., 10: 11 – 19 + portrét.
 Pfeffer, A.: 1950, Čas. Čs. spol. ent., 47(4): 241, 299, 309 – 310.
 Heyrovsky, L.: 1964, Čas. Čs. spol. ent., 61: 299.
 Štraus, J.: 1964, Přírodní vedy ve škole, 14: 628 – 629.
 Heyrovsky, L.: 1965, Živa 13: 221 + portrét.
 Rozkošny, R.: 1971, Bibliography of Diptera in Czechoslovakia 1758 – 1965. Univ. J. E. Purkyne, Brno: 33, 90, 159 – 178.
 Štraus, J.: 1973, Antonín Vimmer a Jan Pastejřík učitelé přírodních věd. Krajský pedagogický ústav Praha: 110.
 Koleška, Z.: 1975, Opera Corconotica, 12: 141 – 142 a portrét.
 Ježek, J.: 1976, Čas. Nár. muzea, Odd. přír., 145(3): 153.
 Mička, L.: 1976, Kulturní tvář Rakovnicka. I. část. Rakovník: Okresní muzeum a galerie, 122.
 Anonym: 1992, Československý biografický slovník. 1. vyd., Encykloped. inst. ČSAV – Academia, Praha: 783.
 Skala, L.: 1993, Naši předchůdci: biografický slovník českého zemědělství a venkova. M-Ž. Ministerstvo zemědělství České republiky v Agrospoji, Praha: 617.
 Koleška, Z.: 1995, Klapalekiana 31(Suppl.): 564 – 775 a portrét.
 Okali, I. et al.: 1996, Slovník slovenských zoológov a zoológov so vzťahmi k územiu Slovenska. Stimul, Bratislava, 125.
 Kratochvíl, J.: 1996, Vzpomínka na Antonína Vimmra. Rakovnicko, 1996, roč. 4, č. 18, 3.
 Mička, L.: 1996, Připomínáme. Radnice, č. 4: 17.
 Menzel, F. & Mohrig, W.: 2000, Studia dipt. Suppl. 6(1999): p. 11 – (len portrét).
 Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Wimmer Antonin“.

 Bibliografia 
 Vimmer, A.: 1911, Příspěvek k poznání kukel z čeledě Syrphidae (Dipt.). Čas. České spol. entomolog., r. VIII: p. 109 - 119.
 Vimmer, A.: 1925, Larvy a kukly dvojkřídlého hmyzu středoevropského se zvláštním zřetelem na škůdce rostlin kulturních. Praha, 379 pp.
 Vimmer, A.: 1927, Příspěvek k metamorphose Syrphid (Dipt.). Časopis Českosl. spol. entomolog., r. XXIV: p. 3 - 6.
 Vimmer, A.: 1929, Dvě nové bezkřídlé mouchy (čel. Cypselidae). Časopis Čsl. Spol. entomolog., r. XXVI (3-4): p. 64 - 68.
 Vimmer, A.: 1933, Larvy a pupy českých pestřenek (Syrph. Dipt.) Časopis Čsl. spol.. entomolog. r. XXX (4): p. 181 - 187.

Kategória:Českí entomológovia
Kategória:Dipterológovia